Texu de Santa Colomba

El texu de Santa Colomba ye un árbol milenariu perteneciente a la especie Taxus baccata que s'alcuentra na llocalidá de Santa Colomba, na parroquia homónima del conceyu asturianu d'Allande, xunto a la ilesia parroquial de 1785 edificada sobre otra del sieglu XIV. Creese que na antigüedá, l'árbol yera oxetu de veneración, lo que llevaría a la Ilesia católica a edificar xunto a esi árbol. Esti árbol paez ser el más vieyu del nuesu país.

Les sos dimensiones son de 14'5 metros d'altor, 12 d'envergadura y 6 de perímetru. Esti texu milenariu ta declaráu monumentu natural dende'l 27 d'abril de 1995, "pol so gran tamañu y buen porte"  Mª. del Roxo y A. Álvarez, Ayande. Guía completa, 2012, páxs.190-191 , polo que ta protexíu ya incluyíu nel plan d'ordenación de los recursos naturales d'Asturies (PORNA). 


 Ver tamién 
Llista d'espacios naturales d'Asturies

 Referencies 

 Enllaces esternos 
 Sistema d'información ambiental d'Asturies 

Categoría:Espacios naturales d'Asturies
Categoría:Árboles centenarios d'Asturies
Categoría:Texos
Categoría:Allande